Foto: Getty Images AQShning yangi saylangan prezidenti Donald Tramp Boeing korporatsiyasi tomonidan quriladigan yangi samolyotga buyurtmani bekor qilishni talab etdi.  «Boeing judayam yangi bo‘lgan 747 Air Force One samolyotini bo‘lajak prezident uchun qurib beradi. Lekin 4 mlrd dollardan ortiq xarajat nazorat ostidan chiqib ketadi. Buyurtma bekor qilinsin!» — deb yozdi Tramp Tvitterdagi o‘z sahifasida. Tramp jurnalistlar qarshisida chiqish qilar ekan samolyotning bunday narxda baholanishini «kulgili», deb atagan. Bu haqda Reuters xabar bermoqda.